कॉलेज की छात्राओं को बताए रोजगार के अवसर
विदिशा|बुधवार को कन्या महाविद्यालय में कॅरियर अवसर मेले (स्वामी विवेकानंद कॅरियर मार्गदर्शन योजनान्तर्गत) का आयोजन रखा गया। मेले का उद्घाटन विधायक कल्याणसिंह ठाकुर ने फीता काटकर किया। संस्था की प्राचार्य डाॅ. रेखा बरेठिया ने कहा कि छात्राएं पढ़ाई के साथ ही रोजगार के अवसरों को पहचाने और अपना लक्ष्य तय कर लें। कॅरियर अवसर प्रकोष्ठ प्रभारी डाॅ. मलखान सिंह ने छात्राओं से कहा कि वे इस अवसर का अधिकाधिक लाभ लें और रोजगार के लिए अपना मार्ग चुनें। मेले में विदिशा जिले के विभिन्न महाविद्यालयों से अपने प्राध्यापकों के साथ बड़ी संख्या में विद्यार्थी आए और लाभ लिया। शासकीय नवीन महाविद्यालय, डाॅ. वनिता वाजपेयी, शासकीय एसजीएस महाविद्यालय, गंजबासौदा से आदिला सुल्तान, सुभद्रा शर्मा, कन्या महाविद्यालय, गंजबासौदा जीएल मालवीय, गुलाबगंज महाविद्यालय से डाॅ. एलसी राजपूत उपस्थित थे। महाविद्यालय की छात्राओं ने जानकारी प्राप्त की।
hin_Deva hin_Deva